open-index/open-wikipedia-markdown huggingface dataset:
Nou Père

Ech **Nou Père** o **No Père** (obin **Pater**, **Pater Noster**, o coér **Capernote**) ch'est l'pus connute proéïère crétienne. Al est baillée per Jésus-Crisse li-minme dins l'Bibe (Évangile eslon Luc pi eslon Mattiu ).

## Teske
**In latin**
:Pater noster, qui es in cælis,
:Sanctificetur nomen tuum,
:Adveniat regnum tuum,
:Fiat voluntas tua, sicut in terra et in cælo.
:Panem nostrum quotidianum da nobis hodie ;
:Et dimitte nobis debita nostra, 
:Sicut et nos dimittimus debitoribus nostris ;
:Et ne nos inducas in temptationem,
:Sed libera nos a Malo.
:Amen.

**In picard**
:Nou Père, Ti qu’es dins ches cius,
:Eq Tin nom i soéche saintifiè,
:Eq Tin Ringne i vyinche,
:Qu’Èt volontè a soéche foaite, edseur el tère conme dins ches cius.
:Baille-nos innui nou pan d’chake jor,
:Perdonne-nos nos ofinses, 
:Si conme os perdonnons à cheus qui nos ont ofinsès,
:Pi n’nos loaisse mie sucomber à l’tintacion,
:Moais délive-nos d’ech Mau.
:Amen.

## Dins d’eutes lingues

in Occitan 

: Le nostre Paire que es els cèls
: sanctificatz sia lo teus nom
: avenga lo teus regnes
: e sia faita la tua voluntatz sicò el cèl et e la tèrra.
: E dona-nos a nos oi (uòi?) le nostre pan qui es sobre tota causa.
: E perdona a nos les nostres deutes,
: aissí co nos perdonam als nostres deutors.
: E no nos amenes en temptacion
: Mas deliura-nos de mal.

**In [[anjvin]]**
:Noûtre Pâre, qu’es aux cieaux,
:Que Ton nom saige saintefié,
:Que Ton Règne vinge,
:Que Ta voulenté saige faite, sus la tarre comment au cieau.
:Baille-nous ademéshui noûtre pain de chaque jour,
:Perdonne-nous nos offensances, 
:Si comment je perdonnômes étout à cieux qui nous ont offensés,
:Et ne nous laisse pas succomber à la tentacion,
:Mais délivre-nous dou Mau.
:Amen.

**In [[bourdgingnon]]**
:Noutre Peire, qu’es aus ciers,
:Que Ton nom soot saintifiai,
:Que Ton Reigne veigne,
:Que Tai vôlontai soot faite, desus lai Târre cômant au cier.
:Donne-nos aujord’heu noutre poing de chaique jor,
:Pordone-nos nous ôfansances, 
:Cômant i pordonons aitout ài ceus qui nos aivant ôfansais,
:Ne nos lâche pas sucombai ài lai tantaicion,
:Mâs délivre-nos dou Mau.
:Aiman.

**In franchoés**
:Notre Père qui es aux cieux,
:Que Ton nom soit sanctifié,
:Que Ton Règne vienne,
:Que Ta volonté soit faite, sur la Terre comme au ciel,
:Donne-nous aujourd’hui notre pain de ce jour,
:Et pardonne-nous nos offenses, 
:Comme nous pardonnons aussi à ceux qui nous ont offensés,
:Ne nous laisse succomber à la tentation,
:Mais délivre-nous du Mal.
:Amen.

**In [[arpitan|francoprouvinchal]]**
:Nouthron Pâre qu’es us ciéls,
:Que Ton niom sêye santifiê,
:Que Ton Règno vègna,
:Que Ta volontât sêye fêta, sur la Tèrra coment u ciél,
:Bâlye-nos enqu’houé nouthron pan de châcon jor,
:Et perdona-nos nouthres ofenses,
:Coment nos perdonens asse-ben a celos que nos ant ofensâs,
:Ne nos lèssa pas sucombar a la tentacion,
:Mas dèlivra-nos du Mal.
:Amèn.
Pères à l'Église

Ches « **Pères à l’Église** » ch’est ch’nom qu’o donne edpis ch’XVII à des auteus éclésiastikes (souvint des évèkes) qu’ont ieu des écrits (ches écrits patristiques) qu’ont permins d’éclaircir, d’établir pi d’fonder l’doctrinne crétienne.
Saint Tomas d'Aquin

:« *Echl’objectif à l’filosofie cho n’est mie d’savoér chou qu’ches onmes is ont pinsè, moais byin putot d’savoér el véritè sur ches coses.* »
::— Saint Tomas d’Aquin
**Tomas d’Aquin**, obin **Saint Tomas d’Aquin**, il o ‘tè un moéne, filosofe, tiologien italien d’ech XIIIe sièke. Il est étou un Saint por l’Église catolike qui l’considère conme sin « docteus ainjlike », sin pus grand filosofe pi tiologien d’tous ches tans.

Sn'euve el pus connute a s'lonme l*'[[Sonme tiologike]]* (*Summa theologica* in latin).

Ses rlikes is s'truvtte intérèes dsous ch'moaite-autel d'el Catédrale Toulouse.
Conchile ed Trinte

Ech **Conchile ed Trinte** ch’est un Conchile d’echl’Église catolike qu’o ieu liu aprés ches réformes à ches protestants.
Protestantime

Ech **protestantime** (obin **foé à ches protestants** obin **foé à ches récriants**) ch’est unne branke d’ech cristianime aparute in Urope à ch’XVI sièke in oposicion à chl’Église catolike pi ch’catolicime.

Ech protestantime il o ‘tè iniciè per Martin Luther, un moéne almand qu’o publiè 95 tèses in 1517 conte ches difrintés corupcions dins l’Église catolike ed sin tans. Aprés cho, il o publiè des ouvraches ed tiologie qui vont donner naiçance à unne tiologie protestante (avuc Jean Calvin étou). In minme tans, unne Réforme à ches protestants à cminche in Alemanne. Ch’est aprés qu’ches débats is n’euchtte point rin donnè qu’el séparacion d’avuc ches catolikes a vo ète oficièle.
Egzorcime

Un **egzorcime** ch’est unne pratike erligieuse por espulser unne intitè esprituèle mawaise qui s’sroét imparè d’un ète annimè (un umain obin unne bète). Unne tèle intitè ch’est un démon.
Démon

Un **démon** ch’est unne intitè espirituèle mawaise. Ech terme *démon* i ranmintuve ech cristianime moais ches démons is sont itou présints dins granmint d’erligions. Dins ch’cristianime, ches démons is sont considérès conme des ainges détchus.
Catieu Oricourt

Ech **catieu Oricourt** ch’est un catieu du Moéyin Age Franke-Comtè in Franche. Ech catieu Oricourt il o ‘tè bati à ch’XII sièke avuc deus inchintes.

## Istoére

À ch’kminchmint, ch’catieu Oricourt ch’étoét unne simpe mote féodale in bos. Ech catieu qu’o put vir innui il o ‘tè bati à ch’XII sièke per el fanmile Gaucher, connétabe pi singneur Oricourt in 1170. Aprés cha, l’fanmile Gaucher a vo canger d’nom pi s’apler Gaucher d’Oricourt.
Pus tard, in 1250, ch’catieu il o ‘tè otchupè per el fanmile Vaire, moais i vo vraimint canger d’propriétoaires in 1435, quanqu’i vo ète erprins per Nicolas Rolin, canslier d’Bourgonne.
Ch’est Guillaume Rolin, ch’fiu Nicolas, qu’o foait batir chole élégante résidinche in estile Ernaiçanche dins chl’esgonde cort. Aprés s’mort, ch’est sin nveu, Antoine d’Oiselay, qu’o ieu ch’catieu. Ches barons d’Oiselay is vont warder ch’catieu dusqu’à ch’XVIII sièke, minme si qu’is n’vivoétte mie tout ch’tans ilo.

Ech catieu il o ‘tè bati edseur un flanc à unne ptiote colinne, in fache à l’plangne d’El rivière Lure. Ech catieu Oricourt il o deus corts-inchintes : el prunmière cort ch’étoét por el ferme, pi chl’esgonde, mius protégèe, por el résidinche à ch’singneur Oricourt. Ches batimints dins chl’esgonde cort is ont ‘tè batis inte ches XII pi XV sièkes. Dins chl’esgonde cort, il y avoét un puits, unne chiterne, unne boulindjrie, unne cave à vins, unne grand sale à minger pi ches apartmints singneuriaus, avuc unne galrie d’echl’Ernaiçanche.

Ech catieu il o deus heute tours, unne tour-donjon pi unne heute ed warde. Is font tous deus 25 mètes ed heuteur. Edfors, dins ch’keutè à ch’vilage, un grand pijonnier o ‘tè bati.
Viu franchoés

Ech **viu franchoés** ch’étoét unne lingue parlèe dins l’moétiè Nord à l’Franche inte ches VII pi XIV sièke. Avant cho, ch’est ravu conme unne forme ed latin vulgoaire, pi aprés cho ch’est ravu conme d’ech moéyin franchoés.

Ech viu franchoés ch’est ch’taïon à franchoés, ch’picard, ch’neurmind, ch’bourdgingnon, ch’franc-comtoés, chl’anjvin, chl’orléannoés, ch’poétvin-saintonjoés, ch’champnoés pi tertous ches eutes lingues d'oui.
Rouche vin

Ech **rouche vin** ch’est un ginre ed vin qu’o put avoér aprés qu’el vinificacion (fermintacion à ch’**mout** – ch’purt jus d’roaisin) a s’soéche foaire avuc el pieu à ches noért roaisins. Ech blanc vin il est foait sins ches pieus d’roaisin.
Lives à ches Proverbes

Ech **live à ches Proverbes** ch’est un d’ches lives dits « d’sagèche » dins ch’Viu Testamint dins l’Bibe.
URSS

Echl’**URSS**' (**Union à ches Républikes Socialisses Soviétikes**) ch’étoét un Étot conmunnisse inte 1922 pi 1991.

## L’ URSS intre 1954 pi 1991

Intre 1954 pi 1991, l'Union soviétique compta quinze républiques socialistes soviétiques (RSS) :

Chés républiques fédérées étoaitte organisée in « régions » (*oblasts*) divisées in « arrondissemints » (*rayons*), sauf pour chés chonq tiotes RSS d'Estonie, Lettonie, Lituanie, Moldavie et Arménie qui étoaient directemint divisées in *rayons*. 

La RSFS éd Russie disposoait, in plus, éd « confins » (*kraïs*). Daucains d’chés oblasts pi d’chés kraïs avoaitte des districts obin des arrondissemints autonomes. 

Daucaines républiques fédérées (Russie, Géorgie, Azerbaïdjan, Ouzbékistan et Tadjikistan) avoaitte itou dins leu estructchure des républiques autonomes.

## Notes
* Union des républiques socialistes soviétiques, (URSS) o Union soviétique (in russe : Союз Советских Социалистических Республик, СССР ; transcripcion : Soïouz Sovietskikh Sotsialistitcheskikh Riespoublik, SSSR ; litt. « Union des républiques socialistes des conseils »)
Sermon dseur el montanne

Ech **sermon dseur el montanne** ch’est un discours d’Jésus-Crisse à ses dischipes pi à unne largue foule pi raportè dins chl’Évangile eslon Matiu (chapites 5, 6 pi 7 dins l’Bibe crétienne). Jesus l’éroét prononchè à ch’kminchmint à son ministère dseur unne montanne prés d’ech lac Tibériade, prés d’el vile Cafarnaüm.
Poule au pot

El ***poule au pot*** (*glinne au pot* in franchoés) ch’est unne erchète ed tchuisine franchoése qui vient d’ech poaiyis Béarn dins ch’Sud à l’Franche. 

Conme ch’est unne erchète fin simpe, avuc unne glinne pi tcheuque lédjume, l’*poule au pot* al o ‘tè fort populoaire in Franche. Unne tradicion a raconte eq ch’est ch’Roé Inri IV qu’éroét invintè chole erchète. Cha n’est mie tout faus, raport eq ch’est bien Inri IV qu’o rindu l’*poule au pot* populoaire dins tout ch’Roéyaume ed Franche. I vouloét in éfet qu’« tertous ches laboureus d’Franche is s’puchtte tchuisiner unne *poule au pot* por ches diminches » por combate el peuvertè d’sin Roéyaume.

Un ptiot molé avant l’Révolucion franchoése, unne canchon a disoét :
:« Enfin la poule au pot va être mise. On peut du moins le présumer. Car, depuis deux cents ans qu’elle nous est promise. On n’a cessé de la plumer. »
::« *À l’perfin l’poule au pot a vo ète mise. O put du moins l’présunmer. Car, edpis deus chints ains qu’a nos est prominse, o n'a artè d’èl déplunmer.* »
Conmunnime

Ech **conmunnime** (cho vyint du latin *communis* – commun, unniversel) ch’est un insanne ed doctrinnes politikes issutes d’ech socialime pi, por el pupart, d’ech marxime. Ch’est unne doctrinne politike qui s’opose à ch’capitalime pi qui vut foaire vnir unne sociétè nouvèle sins classes sociales.
Roéïaume ed ches Cius

Ech **Roéïaume ed ches Cius** o **Roéïaume ed Diu** ch’est un conchept-clé d’echl’erligion crétienne (moais itou, dins unne moinde emzure, dins ch’judaïme pi dins l’islam) pi ch’principal tème à l’prédicacion Jésus-Crisse dins ches Évangiles.

Ech Roéïaume ed ches ciud ch’est, eslon l’tiologie catolike, un étot qu’o put ateinde aprés no mort si qu’no-t anme al est seuvèe, douqu’Diu il est souvrain d’tertout. Eslon l’tiologie, Adam pi Ève ont précipitè ches onmes dins ch’monne-chi douqu’Diu il est absint raport qu’is s’sont rbélès conte el souvrainntè Diu délibérèmint, pi is ont ‘tè espulsès d’ech Roéïaume-lo à ch’momint-lo. L’objectif d’un crétien ch’est don, per l’ernonchmint à s’prope volontè pi à ch’monne, d’gaingner l’Sainttè por avoér esn’anm seuvèe pi rtourner dins ch’Roéïaume Diu.
Argintine

L’**Argintine** o **République argintine**, ( in éspaingnol ** ), ch'est un poéyis d’Anmérike du Sud. 

L' capitale est Buenos Aires. El langue nacionnale ch'est l' « *éspaingnol rioplatense* ». Es monnoué ch'est ech peso argintin.

## Notes pi référinches

## Loïens intarnètes
Saint Augustin

**Saint Augustin**, obin **Saint Augustin d’Iponne** (ech nom *Augustin* i put itou ète erterduit *Eudjustin*, *Audjustin*) il étoét un filosofe crétien nè à Iponne, innui in Algérie. Il est considérè conme un d’ches pus grands tiologiens crétiens d’tous ches tans avuc Saint Tomas d’Aquin.
Origène

**Origène** (in viu grec Ὠριγένης / *Ôrigénês*) il étoét un tiologien pi egzégète crétien nè in 185 à Alexandrie pi mort à Tir in Grèche in 253. Il est ch’Père à chl’egzégèse biblike.
Fleur

Unne **fleur** ch’est, in biologie, l’organne d’erproduccion pi sn’invlope à unne plante à fleur.

Il egzisse granmint d’tipes ed fleurs avuc granmint d’couleurs, conme ches roses.
Moaison

Unne **moaison** (eute écrivure : moéson) ch’est un batimint obin unne partie d’un batimint qui sert d’abitacion à un o pusiurs umains.

Unne moaison ch’est un liu frunmè por s’protéger d’l’estérieur pi anmnagè por y vive.

## Vir itou
* Moaison à colombage
Moaison à colombache

Unne **moaison à colombage** obin **moaison à pans d’bos** ch’est un ginre ed moaison batite avuc unne estructchure in bos pi souvint d’ech torchis por foaire ches murs. Ches moaisons à colombages o put les truvoér in Franche (seurtout in Neurmindie, Bourgonne, Alsache, Bertanne, Poaiyis Baske, Franke-Comtè pi un peu itou in Picardie pi dins d’eutes poaiyis in Urope. Is étoétte fort populoaires pindant ch’Moéyin Age dusqu’à chl’Ervolucion industrièle. Edpis, ch’bos il est granmint rimplachè per ches brikes, seurtout dins ch’Nord à chl’Urope conme in Picardie pi dins ch’Nord-Pas-Calés.

Innui o n’foait mie pus d’moaisons à colombages.
Cant grégorien

Ech **cant grégorien** ch’est ch’cant d’liturgie oficiel à chl’Église catolike dins ch’rite romain.
Ech cant grégorien i vyint d’deus cants à ches Romains : ch’cant messin (qùi vyint d’ech cant galican) pi ch’cant viu-romain. Utilisè por el messe sistématikmint dusqu’au Conchile Vatican II, i resse utilisè por el messe in forme tridintinne (el messe tradicionnèle). Il est itou urilisè por ches grandes chérémonnies.

Ech cant grégorien ch’est un cant sacrè anonime, il est interprétè per un keur obin per un solisse lonmè un « cante » (d’ech viu franchoés *chantre* qui vut dire « canteus »).

Ech cant grégorien i sert à soutnir ch’teske liturgike in latin.

I doét ète cantè *a cappella*, ch’est-à-savoér sins acompangnmint armonnisè instrumintal, car unne armonnisacion, minme discrète, puroét modifier chl’estructure à l’musike. I n’egzisse point autchun manuscrit anchien douqu’ech cant i sroét acompangnè, moais innui seul un orgue put ète tolérè por acompangner ch’cant grégorien.

Ch’est un cant omofonne, pus préchisèmint cant monodike, qui n’put point tolérer autchunne ajonccion d’sons étrangers à s’lingne mélodike. Tous ches voés qui l’egzétchut’tte is doévtte don ète « à l’unnisson ».

Ch’est unne musike esclusivmint réchitative qui prind sn’originne dins ch’teske sacrè pi qui favorise l’intériorisacion pi l’conscyinche d’ches paroles cantèes. Ses formes musikales is sont fort varièes per oposicion à l’cadinche rédjulière à ches musikes d’echl’Ernaiçanche. Avuc ech cant grégorien, ch’est ch’teske qu’est ch’pus important, l’musike a vyint conme un ornmint por ech teske.

Dins ch’cant-lo, ch’ritme i n’est point prédéfini moais i vyint don d’ech teske latin, ch’est ches acchintuacions à ch’teske latin qui font ch’ritme.

Ech cant grégorien ch’est unne sintèse d’ches viules tradicions uropéyinnes. Per egzimpe, ches poésies in viu latin, ches cants romano-francs, ches cants d’sinagogue, ches cants bizantins etc. is ont tertous ‘tè sintétisè pi intégrès per ech cant grégorien. Ech cant grégorien ch’est itou ch’fondmint d’tertoute el musike occhidintale, autant rligieuse eq profanne.
Cant galican

Ech **cant galican** ch’étoét ch’cant rligieus tradicionnel in Gaule (Franche) edsous ches roés mérovingiens. Il o ‘tè rimplachè per ech roé Pépin ch’Bref au VIII sièke per ech cant viu-romain qui vnoét d’Rome. Conme ch’rimplachmint n’o mie ‘tè fachile, ch’cant viu-romain il o ‘tè cantè per des gins abituès à ch’cant galican, cho o fini per foaire un mélinge qu’est dvenu ch’cant messin, ch’taïon à ch’cant grégorien.

## Caractéristikes
Ches Gaules is ont ‘tè évangélisès per des Grecs, in consékinche, ch’cant pi l’liturgie qui s’y sont dévlopès is étoétte fort influinchès per el tchulture grèke. Ech cant galican i servoét à l’messe por canter in grec pi in latin, i rsannoét granmint pus à ches cants bizantins qu’à ch’cant viu-romain qui l’o rimplachè.
Lives à ches profètes

Ches **lives à ches profètes** obin **lives profétikes** ch'est unne série d'lives dins ch'Viu Testamint d'el Bibe qui sont écrit obin racont'tte chl'istoére ed ches profètes pi leus visions por Israël.

Ches lives à ches profètes ch'est :
*Isaïe
*Jérémie  
*Lamintacions  
*Baruk  
*Épite ed Jérémie  
*Ézékiel  
*Danniel  
*Osèe
*Joël  
*Anmos  
*Abdias  
*Jonas  
*Michèe  
*Nahoum 
*Habaquq  
*Sofonie  
*Aguèe  
*Zacarie  
*Malakie
Cant messin

Ech **cant messin** (*Schola Metensis* in latin) ch’étoét un cant rligieus qui s’est dévlopè in Gaule à partir d’ech VIII sièke. I vyint d’un mélinge inte ches cant galican, fort oryintal pi influinchè per el tchulture grèke, pi ch’cant viu-romain, qui vyint d’Italie. Quanqu’ech roé Pépin ch’Bref il o kmandè qu’ech cant galican i soéche rimplachè per ech cant viu-romain dins sin roéïaume, ches cantes (canteus d’cants rligieus) is ont ieu granmint d’difitchultè à s’adapter, cho o foait unne sorte ed mélinge qu’o insuite ‘tè afinnè pi rédjulè por dvenir ch’cant messin.

Pus tard, ch’cant messin il o donnè ch’cant grégorien.
Vie à Saint-Louis

El **vie à Saint-Louis** ch'est un réchit écrit per Jean d'Joinville (*Jehan de Joyngville*), grand sénécal ed Champanne à ch'tans à ch'Roé Louis IX. Ch'est un réchit qui raconte el vie Saint-Louis d'aprés ches souvnirs à Joinville.

## Estroait
:*En nom de Dieu le tout puissant, je, Jehan, Sire de Joyngville, seneschal de Champaigne, faiz escrire la vie nostre saint Roy Looÿs, ce que je vi et oÿ par l'espace de .VI. ans que je fu en sa compaignie ou pelerinage d'outre mer, et puis que nous revenimes. Et avant que je vous conte de ses grans faiz et de sa chevalerie vous conterai-je ce que je vi et oÿ de ses saintes paroles et de ses bons enseignemens, pour ce qu'ils soient trouvez l'un apres l'autre pour edefier ceulz qui les orront.*
::*Au nom Diu ch'tout-puvant, mi, Jean, Singneur ed Joinville, sénécal ed Champanne, ej foai-t écrire el vie à no saint Roé Louis, chou qu'j'ai vu pi qu'j'ai intindu dins l'espache ed 6 ains qu'j'ai 'tè in s'compangnie à ch'pélrinnage in outer-mer et pis qu'os sonmes ervnus. Moais dvant qu'ed vos raconter ses grands foaits pi s'kvalrie, ej voai vos raconter chou qu'j'ai vu pi qu'j'ai ouï d'ses saintes paroles pi d'ses bons insingnmints por qu'is soéchtte truvès l'un aprés l'autre *[qu'is soéchtte aprins]* por édutcher ches syins qui vont les ouïr.*
Catédrale Nou-Danme d'Évreux

El **catédrale Nou-Danme d’Évreux** ch’est unne catédrale ed tchulte catolike dédièe à l’Vierche Marie qui s’truve à Évreux in Franche.
Pain

Ech **pain** obin **pan** ch’est un alimint d’base dins granmint d’tchultures dins ch’monne. Il est produit per el fermintacion, l’minse à lver pis l’tchuiçon d’unne pate à base ed farinne, d’chériales, d’ieu, concoctèe slon difrintes modalitès pi avuc difrints ingrédyints suplémintoaires fatchultatifs.

## Tipes ed pains
* noért pain
* faluche
* badgète (pain)
Badgète (pain)

Unne **badgète** obin **baguète**, obin unne **fichèle** (ch’est putot unne ptiote badgète) ch’est un ginre ed pain avuc unne fourme longue ed badgète obin d’grosse corde qu’o produit tradicionnèlmint in Franche. El badgète (*la baguette* in franchoés) ch’est dvenu un d’ches sinboles d’el Franche pour ches étrangers.

O minge el badgète ed plangne ed foaichons difrintes, al acompangne souvint ches nonnes pi ches dinners, o l’minge keupè in lanmèles avuc d’ech patè obin d’ech froumage, obin pour seucher (minger l’seuche d’un plat).
Ech sars

**Ech Sars** (in frinsé: *Le Sars*)  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

## Nombe ed gins

## Chés monumints pi lius d'mémoére

* L'église Saint-Pierre
* Ch' meunumint à chés morts


Le Sars - Eglise - 1.JPG|L'église
Le Sars - Monument aux morts.JPG|Ch' meunumint à chés morts


## Lius, agés, hamiaus pi écarts

Le Sars - Rue nationale.JPG|L' rue Nacionale


## Notes pi référinches

### Loïens intarnètes
Boulindjrie

Unne **boulindjrie** (obin **boulingrie**) ch’est un magasin d’conmerche ed détail ed fabricacion pi d’vindoaison d’pain tnu per un boulindger obin unne boulindgère.
Évreux

El vile **Évreux** ch’est unne vile in Neurmindie in Franche. A s’truve dins ch’départmint Eure. Al est connute pour ès catédrale.
Boulindger

Ech **boulindger** (obin **boulinger**, **boulinguer**, pour unne danme o dit **boulindgère** obin **boulinguère**) ch’est un métier d’fabricacion d’pain pi ch’est itou l’personne qui foait ch’métier-lo. Ech boulindger i tyint unne boulindjrie (obin boulingrie) pi i vind itou d’eutes produits un molé conme ech pain, conme des viénoizries.
Madgète

Unne **madgète** (obin **maguète**), obin **kiève** (*capra ægagrus hircus* in latin), ch’est l’funmèle à ch’madget pi un annimau d’el fanmile à ches manmifères fort conmun dins ch’monne.

Avuc ech lait à ches madgètes, os put foaire des froumages.
Charles Baudelaire

:« *Ech Bieu il est toudis étrange.* »
::— Baudelaire

**Charles Baudelaire** il o ‘tè un poète franchoés. Nè à Paris ch’9 d’avri 1821, il a moéru dins l’minme vile ch’31 d’eut 1867.

« Dante d’un tans détchu » eslon ch’mot à Barbey d'Aurevilly, il est connu pour avoér écrit l’ertcheuil ed poésies « Ches Fleurs d'ech Mau » .
Basilike Saint-Rémi d'Rins

El **basilike Saint-Rémi d'Rins** ch’est un batimint rligieus crétien d’tchulte catolike qu’o ‘tè kminchè dvers l’ain un mil à Rins in Champanne in Franche. Al o longtans foait partie d’unne abaïe, l’abaïe Saint-Rémi d'Rins.
Normandie (batieu)

Ech **Normandie** ch’étoét un batieu à voéïageus franchoés qu’o ‘tè foait inte 1929 pi 1934 pi qu’o ‘tè ch’pus grand, ch’pus rapide pi slon granmint d’gins ch’pus bieu batieu d’sin tans.

Il o ‘tè bati per et pour el compangnie d’voéïages transatlantikes French Lines, itou lonmèe Compangnie Générale Transatlantike (CGT). Pindant pusiurs ainnèes, il o ‘tè in durte rivalitè avuc ech batieu ingloés Queen Mary d’el compangnie Cunard Lines.

Pindant chl’esgonde dgère mondiale, il étoét dins ch’port New York, il o restè lo dvant qu’d’ète rétchisicionnè pour echl’armèe américainne in déchimbe 1941. Ch’est durant chl’ouvrage pour nin foaire un batieu d’transport ed troupes qu’un grand fu s’o déclarè dseur ech batieu à cause d’un ouvrier qui n’o point mie foait atincion in soudant. Ech feu i s’o épardu vitmint pi tout ch’batieu o ‘tè granmint bersillè. Ches pompiers is pompoétte d’echl’ieu d’ech fleuve Hudson, tèlmint qu’ech batieu i s’o rimpli d’ieu, quanqu’el marèe al o lvè dins l’nuit aprés, ch’batieu il o tchu dseur sin keutè gueuche. In 1943, el coke à ch’batieu al o ‘tè rlevèe moais os n’puvoét pus s’servir d’ech batieu raport qu’ech moteur il étoét bersillè, il o ‘tè vindu à unne casse pi aboli.
Hanse

El **Hanse**, itou lonmèe **ligue hanséatike**, **Hanse dgermannike** obin **Hanse teutonnike** ch’étoét unne unnion conmerchante intour d’el mer Nord pi l’mér baltike pindant ches darins sièkes d’ech Moéyin Age.

Ches Bos-Péis, chl’Alemanne nordike, l’Polonne, ches poaiyis baltes, ch’Danemark, l’Norvège, l’Suède pi l’Finlande, ch’étoét ches poaiyis qui fzoétte partie d’chole ligue conmerchante.
Ch'Transloy

**Ch'Transloy** (in frinsé: *Le Transloy*)  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.
in flaminke:

## Aménistrachon

## Nombe ed gins

## Chés monumints pi lius d'mémoére

* L'église Saint-Vaast
* Monumint : tombe conmeune à chés 800 souldats morts pour el Franche pindant el batale du Transloy au 28 d' eut 1914.
* Ch' monumint à chés morts
* Abaïe Saint-Colas d'Arrouaise

## Parsonnalitès loèyèes à l'conmeune

* Antoine Charpentier, esculptcheu pi arkitecte à Tours, 1615-1677.
* François Watel, lazariste, 5 supérieu d'el congrégacion d' Saint-Vincent-d'Paul, 1651-1710.

## Notes pi référinches

### Loïens intarnètes
Abaïe Saint-Colas d'Arrouaise

L**'abaïe Saint-Colas d'Arrouaise** ch'est éne anchienne abaïe  augustiniène du Nord deul Franche. 

Al a tè fondée vers 1090 pré du Transloy dins l'anchienne fouéret d'Arrouaise au sud-est éd Bapaume . Chole abaïe a créé el congrégacion d'Arrouaise qui a té importante margré es diffusion restreinte.
Franc-comtoés

Ech **franc-comtoés** (*lou frainc-comtous* in franc-comtoés) ch’est unne lingue régionale parlèe in Franke-Comtè in Franche. Ch’est unne lingue d'oui conme ech picard obin ch’franchoés, a rsanne granmint à ch’bourdgingnon qu’est parlèe un Bourgonne, tout à keutè.

Ech franc-comtoés il o djo unne grande pi viule istoére, ches prinmiers teskes dins chole lingue is dat’tte d’ech Moéyin Age.

## Egzimpe ed teske
Ech prinmier artike à l’déclaracion d’ches droéts à l’onme in franc-comtoés :
:*Totes les dgens nâchant yibres et pairies po yote dègnetè et yots draits. Ès aint d’lai réjon et di s’né et daivant âdgi les yünes po les âtres c’ment des frâres.*
Franke-Comtè

El **Franke-Comtè** ch’est unne région istorike pi tchulturèle in Franche, al étoét istorikmint ratatchèe à ch’Duchè Bourgonne dvant qu’ed prinde ès libertè. Al o dvenu *Comtè Bourgonne* pis *Franke-Comtè*, chou qui vut dire *el libe comtè*.

Edpis ch’janvier 2016, a foait partie d’el nouvèle région Bourgonne-Franke-Comtè avuc el Bourgonne.

.
Bourgonne-Franke-Comtè

El **règion Bourgonne-Franke-Comtè** ch’est unne règion anmistrative ed Franche qu’o aparu in janvier 2016. Al est nèe d’l’ajoingnage ed deus règions tchulturèles pi istorikes franchoéses : El Bourgonne pi l’Franke-Comtè. Istorikmint, chl’ajoingnage-lo il est cohérint, raport eq chés deus règions-lo is étoétte djo insanne pindant ch’Moéyin Age quanqu’el Franke-Comtè a n’avoét pon coére prins sn’indépindanche d’ech Duchè Bourgonne.
Bordieus

**Bordieus** obin **Bordiaus** (in franchoés ch’est **Bordeaux**) ch’est unne vile franchoése qui s’truve dins l’région Nouvèle Aquitainne. Ch’est itou l’moaite-vile pi ch’chef-liu à chole région pi à ch’départmint Gironde.

Ech nom *Bordieus* (in picard d’el Sonme pi d’echl’Oése) obin *Bordiaus* (dins ch’Nord-Pas-Calés i vyint d’ech mot *Bordieus*, *Bordieu*, *Bordiau* in viu franchoés qui vyint obin d’l’occitan gascon *Bordèu*, obin d’ech latin *Burdigala* (moais ch’mot in gascon i vyint itou d’ech mot in latin).

El vile Bordieus ch’est istorikmint unne grande vile-port, a s’truve edseur ech fleuve Garonne.
Arpitan

L’**arpitan** (os dit itout **romand**, **francoprouvinchal**, in arpitan ch’est *la lengva romanda*, *l’arpitan* obin *lo francoprovençal*) ch’est unne lingue romanne qu’est parlèe in Franche seurtout moais itou un ptiot molet in Suisse pi in Italie dins ch’Vau Aoste.

## Egzimpe ed teske : ech ''[[Nou Père]]'' in arpitan
Nôtron Pare qu'êtes dins los Cieous,
Que vôtron Nom seit sanctifiá;
Que vôtron Régno vigne,
Que vôtra volontá seit faiti,
Sur la terra quomment eu Ciel.
Donads-nos hoi nôtron pan de cel jorn, 
Perdonaz-nos nôtres offenses
Quomment nos perdonems alsí à celós qui nos hant offensás;
No nos sommettes pas a la temptation,
Mas dêlivrads-nos deu Mal.
Amen.
Berton

Ech **berton** (*ar brezhoneg* in berton) ch’est unne lingue celtike dvisée per 207 000 gins in 2018 in Bertanne.

Ch'berton appèrtint à ch'famile eud chés lingue celtikes britoniks. I est dech meme groupe euq ch'cornik pi ch'galoés, dvisées dinch Roéyome-unni. Ch'berton est rconno comme eun lingue régionale obin minoritére eud Franche, pi, edpuis 2004, comme lingue deuch région Bertanne, avé ch'frinché pi ch'galo.
Poéve

Ech **poéve** ch’est unne épiche qu’os obtyint avuc difrintes baïes qui vyinntte ed difrintes sortes ed poévriers, ches plantes d’echl’espèche pipéracèes. In Franche, seuls ches poéves qui vyinntte d’ech noért poévrier is ont droét d’ète aplès « poéve ».
Danse

El **danse** ch’est l’art ed s’ermouvoér avuc sin cors, avuc un ritme pi un plan (qui fourmtte unne korégrafie), souvint ch’est acompangnè d’unne  edseur quoé s’apiule el korégrafie.

Ches gins qui pratiktte el danse, o les lonme ches « danseus » (si qu’ch’est unne danme, ch’est « danseuse »).

## Variantes
* **dainche , daincheus , daincheuse** ( ch'est peu uzé )
::*Quoé qu'o nous 'ons bien anmusiè hier avu t'file pis tin bieu-fiu, os 'ons 	*'dainchè*' dusqu'à chonq heures du matan ! *( Marie-Madeleine Duquef )
Fète à ches morts

El **fète à ches morts** ch’est unne fète tchulturèle qu’os rtruve dins granmint d’tchultures.

## In Franche
In Franche, conme dins ches poaiyis catolikes, ch’est ch’jour à ches morts qu’est tradicionnèlmint ch’momint douqu’os onore ches morts. Edpis ches ainnèes 1990, el fète Alowine obin Halloween al o prins d’l’importanche itou.
L'wast

**L' Wast** (in frinsé: *Le Wast*)  ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Jografie
* L'Wast est traversée pèr ch' fleufe Wimraw.
* L' conmunes al rest dins ch' Parc naturel régional des Caps pi Mérais d'Opale .

## Aménistrachon

## Nombe ed gins

## Chés monumints pi lius d'mémoére

* L'église *Saint-Michel*  ( 1103 ).
* Ech manoér du Huisbois, ( 1755 ).

## Notes pi référinches

### Loïens intarnètes
Actes à ches Apotes

Ches **Actes à ches Apotes** ch’est un live dins ch’Nouvieu Testamint dins l’Bibe qu’o ‘tè écrit per Saint Luc pi qui raconte echl’istoére à ches dischipes Jésus tout aprés chl’Aschinsion Jésus

Ech live-lo i vyint aprés ches Évangiles, aprés ch’syin à Jean moais normalmint i continuoét chl’istoére à l’Évangile eslon Luc pi i dvoét vnir tout aprés.
Jour à ches morts

Ech **jour à ches morts** obin **jour à ches anmes** ch’est un jour tradicionnel in Franche pi dins ches poaiyis d’tradicion catolike, ch’est 2 d’novimbe, ch’est unne « *conmémoroaison d’ches fidèles défunctès* » slon ch’calindrier rligieus pi tradicionnèlmint, ch’est ch’momint douqu’os pinse à ses morts, qu’os proéïe pour leus anmes si qu’os est croéïant, pi qu’os vo dins ches chimintères.

Edpis ches ainnèes 1990, ch’jour à ches morts il o perdu granmint d’importanche avuc el décristianisacion pi chl’arivèe in Urope d’el fète américainne Halloween (*Alowine* in picard) qu’os fète ech 31 d’octobe.
Darin Jujmint

Ech **Darin Jujmint** obin **Jujmint Darin** ch’est un évènmint d’foé qui doét s’produire eslon l’Bibe dins chl’erligion crétienne.
Messe à ches défunctès

El **messe à ches défunctès** obin **messe ed Réquiem** o coére **messe pour l’erpos à chl’anme** ch’est unne messe crétienne qu’os donne pour unne personne défunctèe pi pour l’erpos à sn’anme.
Novus Ordo Missæ

Ech **Novus Ordo Missæ**, itou lonmè **Novus Ordo** (*Nouvieu Orde à l’Messe* in latin), ch’est unne modificacion d’ech déroulmint à l’messe à ches crétiens qu’o rintrè in vidgeur in 1969.
Catolicime

Ech **catolicime** ch’est chl’erligion à ches crétiens qui rconnoéçtte l’autoritè à ch’Pape, ches évèkes pi l’Église catolike por organiser ch’tchulte.
Arthur Rimbaud

**Arthur Rimbaud** (Charlevilles-Mézières, 1854 - Marseille, 1891) il étoét un poète franchoés.

## Euves principales
* *Le Bateau ivre* (1871)
* *Une saison en enfer* (1873)
* *Les Illuminations* (1872-1875)

## Notes
:« *Os n’est poin sérieus quanqu’os o dis-sèt ans.* »
::On n'est pas sérieux, quand on a dix-sept ans.
::— Arthur Rimbaud, prumier vèr d'chés rimes *Roman* , 1870.
:Dins chés rimes-lo, Rimbaud i parle d’eune avinture amoureuse à ch’ finichmint d’ l'été.

* https://fr.wikisource.org/wiki/Auteur:Arthur_Rimbaud
Paroéche

Unne **paroéche** ch’est unne réunnion d’ches conmunnautès à
pusiurs églises qui n’juktte mie loin ches unnes d’avuc ches eutes.

Ches paroéches is obéiçtte à un diochèse qu’obéit à un archidiochèse obin à chl’Église catolike à Rome directmint.
Pape

Ech **Pape** il est l'pus heute autoritè rconnute à chl’Église catolike. Chés formules pour li parler ch'est *saint Père*, *vo Sainttè* obin *Sainttè*. El fonccion papale ch’est l’*papautè*.

Ech Pape il est l’évèke Rome itou, pi patriarke d’Occhidint. Il est un monnarke timporel qui ringne dseur l’Étot sovrain Vatican pi qu’est ch’pateus à chés crétiens catolikes. Ech Pape il est élu pèr chés cardinaus pindant ch’Conclave, quand qu’il est élu ch'est pour el vie (minme si qu’cho put ariver fort exchepcionnèlmint qu’i loaice es fonccion pour eune roaison d'santè o eute, conme Bénouet XVI in 2011).

Innui, l'Pape ch’est Léon XIV.

## Vir étou
* Lisse d'chés Papes
Dgère

Unne **dgère** obin **guère** ch’est un conflit intre à ch' mininum deus intitès politikes rivales.

## Dins chés [[Lifamotes picards|lifamotes]]

* **dgére**  ( Marie-Madeleine Duquef, *Amassoér, dictionnaire picard-français, français-picard*, Librairie du Labyrinthe, Anmien, 2004, sgonde éd. 2016 )
::* c'meint voulez-vous-t-i qu'i y-euche point d'dgére !*
* **djèrre** (s.f.) ( Gaston Vasseur, *Dictionnaire des Parlers Picards du Vimeu ( Somme )* (1963), Nouvèle édichon aveuc Index frinsé-picard, Sides , Fontenay-sous-bois, (1998) )
::- *Quoè qu'o n'in dirot ed la djèrre ? ; 
::- *Ch'est feume y n'iront poin.*

== egzimpes ==
* Él *'djerre** quatore, y o mie pu person.ne qu'i sé nin ramintuve. Tout o est viux, est tellemint viux... ([[Jean-Pierre Calais]])
* Édvant la **djérre** éd quatore ([[Eugène Chivot]])
* apri toute, c'est ta miux s'i sert à foére un boulet d'canon pour tirer su chés Prussiens pour démoulir lus cabènes comme iz ont démouli les neutes à l'eute **guerre**. ([[Gustave Devraine]])
* deux pauves souldats français d'el **Guiérre** ed 14-18, martyrs feusillès por ll'ampe par ch'l Etat-Major français, au 22 d'octobe 1916. ([[François Beauvy]])
* El Granne **Guère'''

## Vir itou
* http://www.u-picardie.fr/LESCLaP/PICARTEXT/Public/corpusCherchePub.php
Franchoés (Pape)

**Jorge Mario Bergoglio**, né l' 17 ed déchimbe 1936 à Buenos Aires pi défuncté l' 21 d'avri 2025 ach Vatican, ch'est un onme d'Église argintin qui o té évèke d'Rome et pi pape ed l’Église catolike dsous l'nom d' **Franchoés** (in latin : *Franciscus*). Il étoait avint archevèke d'Buenos Aires pi cardinal.

## Notes pi référinches
Conchile Vatican II

Ech **Conchile Vatican II** ch’est un conchile eutchuménike à chl’Église catolike qu’o ieu liu inte 1962 pi 1969.

Ches catolikes tradicionnalisses is rjet’tte ech conchile Vatican II pi is font l’messe pi is ward’tte ches dogmes conme is étoétte avant 1962.
Catolicime tradicionnel

Ech **catolicime tradicionnel** obin **tradicionnalime** (souvint dite **el Tradicion** obin abrégè in **tradi**) ch’est unne foaichon d’ète catolike qui n’erconnoét point ches canjmints qu’ont ieu liu avuc ech Conchile Vatican II inte 1962 pi 1969 pour pusiurs roaisons (souvint des malintendmints doctrinnales).

## Difrintés brankes
* instituts tradicionnels *Ecclesia Dei* (is font partie d’l’Église catolike moais is sont tradicionnels' ;
* sédévacantime (in déhors ed l’Église, is n’erconnoéçtte mie ches Papes aprés ch’Conchile Vatican II pi is pinstte qu’is sont des Antipapes) ;
* sédéprivacionnime (os pinstte eq conme ches 5 Papes-lo is sont dvenus modernisses, leu consintmint à l’papautè il compormis, adon is sont dvenus Papes matérièlmint moais point mie formèlmint).
L'érnèrd pi ch'roésin (Phèdre)

L'érnèrd pi ch'roésin ch'est eune fabe ( *De Vulpe et Vua* ) écrite in latin par Phèdre. 

Phedre ch'étôt un fabulisse latin  né vers 14 av. J.-C. et pi mort vers 50 apr. J.-C.

:::*Un érnèrd affamè voloait des roésins qu'étôt in heut d'eune vingne, 
:::*il o sauté ed toutes ses forches, 
:::*N'ayant pu les atinde, i dit in s'in allant : 
:::« *Is n' sont point meurs, et éj né vux point les tcheuillir verts.* » 	
:::*Ceusses qui dépréchiètte ch'qui est au-dsus d'eux 
:::*is doétte prinde pour eux chole fabe-lo. 	


:::*Fame coacta vulpes alta in vinea 
:::*uvam adpetebat summis saliens viribus. 
:::*Quam tangere ut non potuit, discedens ait* : 
:::« *Nondum matura est ; nolo acerbam sumere.* »
:::*Qui facere quae non possunt verbis elevant,* 
:::*adscribere hoc debebunt exemplum sibi''.
Jérome Savonarole

**Jérome Savonarole** (sin nom in italien ch’étoét *Girolamo Savonarola*, il est nè dvers 1460 à Ferrare in Italie pi mort in 1498 à Florinche) il étoét un frère dominicain italien du XVe sièke qu’o granmint crititchè l’Église catolike « corompute » ed sin tans, el sochiétè « décadinte ». I s’o proclanmè profète pi il o atchis unne réputation avuc ches Florintins qui l’pourmiroétte granmint. Il o réussi à avoér ech povoér edseur el vile Florinche inte 1494 pi 1496 pi il o négochiè granmint avuc ech Roé d’Franche Carles VIII.

À l’perfin, il o ‘tè vu per bieucoup conme un feus profète, ès politike complètmint tiocratike edseur Florinche al o créè unne crise économike épaveudante pi sin fanatime erligieus l’o conduit à ète esconmunniè per ech Pape Jules II. Pour tertous ches coses-lo, il o ‘tè artè pi condannè, il o ieu deus prochès, un chivil pi chl’eute éclésiastike, pi condannè à ète pindu pi brulè publikmint. Ses chindes is sont jtè à l’ieu pour impétcher qu’ches gins is nin foaichtte ed ches rlikes.
Catieu Pouancé

Ech **catieu Pouancé** ch’est un catieu médiéval qui s’truve in Anjou. Ch’est, aprés ch’catieu Angers, ch’deusième pus grand catieu in Anjou. Ch’étoét unne forte plache pindant l’Dgère d'Un Chint Ains pi un catieu fort important pour protéger chl’Anjou conte ech dutchè Bertanne.
Catieu Plessis-Macé

Ech **catieu Plessis-Macé** ch’est un catieu médiéval pi d’l’Ernaiçanche qui s’truve in Anjou. I s’truve à Plessis-Macé, mie loin d’Angers. Pindant l’dgère d'Un Chint Ains, il o ‘tè abandonnè pis pindant l’Ernaiçance il o ‘tè rfoait.
Catieu Baugé

Ech **catieu Baugé** ch’est un catieu d’ech Moéyin Age qui s’truve in Anjou. Ech catieu qu’os put vir innui il o ‘tè construit à ch’XVe sièke edseur el roke dou qu’Foulques Nerra il avoét djo foait batir unne prinmière forte plache pour ès définde conte ech comte Bloés pi ch’comte Tours. 

Ech catieu Baugé il étoét unne résidinche à ches ducs Anjou, ch’étoét l’résidinche favorite à Rnè ch’duc Anjou.
Eugène Viollet-le-Duc

**Eugène Viollet-le-Duc** (1814 - 1879) il étoét un arkitecte franchoés. Il est fort connu coére innui raport qu’il o mnè unne bèle ouvrache edseur l’arkitecture du Moéyin Age.

Grache à li, pusiurs grands monumints is ont 'tè rfoaits conme :
* el chitè Carcassonne à Carcassonne ;
* ech catiau Couchi ;
* ech catieu Pierrefonds ;
* el Sainte-Capèle Paris ;
Etc.
Catieu Pierrefonds

Ech **catieu Pierrefonds** ch’est un catieu médiéval qui s’truve à Pierrefonds dins chl'Oése in Franche. Ech catieu Pierrefonds il o ‘tè réparè intièrmint per Ugéne Viollet-le-Duc in 1869.

## Ech catieu avant ches réparacions

Eugène Isabey.Château de Pierrefonds en ruine.jpg|Ugène Isabey, *Catieu Pierrefonds in ruinne*
pierrefonds22.jpg|Ech catieu in ruinnes (dvers 1860)
Ruins of the Chateau of Pierrefonds by Corot, c. 1866-67.jpg|Jean-Baptisse Corot, *Ruinnes du catieu Pierrefonds* (1866-1867)
Jean-Baptiste-Camille Corot 013.jpg|Jean-Baptisse Corot, Ranmintuvanche ed Pierrefonds (1860-1861)
Série limérique

El sonme ed deus nombes ch'est ech résultat ed leu addicion. 
: 3 + 8 = 11

## Série limérique
Unne série limérique ch'est el généralisacion del nocion d' sonme finie. 

Chés sonmes ed suites d' nombes sont notées avu ch'symbole sonme \sum.
:\sum_{i \mathop =m}^n a_i = a_m + a_{m+1} + a_{m+2} +\cdots+ a_{n-1} + a_n

:\sum_{i \mathop =3}^6 i^2 = 3^2+4^2+5^2+6^2 = 86.

:S = 1 + 2 + 3 + ... +(n - 1) + n =\sum_{i=1}^n i=\frac{n(n+1)}2.

## Série limérique converginte et diverginte

Soit (u_k)_{k\in\N} unne suite ed nombes réels avu ech **terme général** u_k.

* chés réels S_n:=\sum_{k=0}^nu_k ch'est chés sonmes parcielles del **série** 
* el série **converge** si el suite (S_n) a unne limite finie. Dins ch' cas-lo, el **sonme del série** est el limite del suite des somnes parcielles :
*::\sum_{k=0}^{+\infty} u_k=\lim_{n\to +\infty}S_n
*:et el suite (R_n) d'chés restes est définie par:
*::R_n=\sum_{k=0}^{+\infty}u_k-S_n=\sum_{k=n+1}^{+\infty}u_k.
* Si unne série n' converge point, o dit qu' al est **diverginte**.

:**Afute** : chés notacions : \sum_{k\ge0} u_n, \sum_{k=0}^n u_k et \sum_{k=0}^{+\infty} u_k sont des coses différintes.

## Egzimpe : série jométrique

El sonme S_n des n+1 prumiers termes d'unne suite jométrique u_n=q^n avu un prumier terme u_0=1 et d' roéson q\ne1 est :S_n=u_0 + u_1+ \cdots + u_n =\frac{1-q^{n+1}}{1-q}.

*Si |q| alors q^{n+1} tend vers 0 quand n tend vers l'infini. El suite (S_n) a unne limite finie :
*::\lim_{n \to +\infty}S_n = \frac1{1-q}.

*:El série ed terme général q^n converge :
*::\sum_{k=0}^{+\infty} u_k=\frac1{1-q}

*Si |q|>1 alors |q^{n+1}| tend vers +\infty quand n tend vers l'infini donc |S_n| auchi. El suite (S_n) n'a point d' limite *finie* (si q>1, \lim_{n \to +\infty}S_n = +\infty ; si q, (S_n) n'a autchune limite, finie o infinie).
*:El série ed terme général q^n diverge.

*Si q=-1, S_n vaut alternativemint 1 et 0. Il n'y a point ed limite.
*:El série \Sigma (-1)^n est diverginte.
Florinche

**Florinche** obin **Fleurinche** o pus rarmint **Foance** (in italien : *Firenze*) ch’est unne vile in Italie, grand cinte tchulturel pi istorike in Urope. Florinche al est fort connute pour ses arts.

Florinche ch’est l’capitale d’el région italienne Toscanne.

## Parsonnalitès loèyèes à l'conmeune

; Né(e)s à Florinche

* Oriana Fallaci, (1929-2006), jornalisse pi écrivène
Lyon

:« *Si qu’Paris ch’est l’capitale à l’Franche, alors Lyon ch’est l’capitale à l’provinche.* »
::— Albert Thibaudet

**Lyon** (in arpitan : *Liyon*) ch’est unne grande vile in Franche, el troésième pus grande vile dins ch’poaiyis aprés Paris pi Marseille. El vile Lyon a s’truve edseur ech confluint à ches fleuves Ronne (*Rhône* in franchoés, *Rôno* in arpitan) pi Saonne (*Saône* in franchoés, *Sôna* in arpitan).

Lyon ch’est unne vile fort connute pour ses vins itou, seurtout ches vins deul règion conme chés Côtes du Rhône pi ch' Beaujolais.
Chitè Carcassonne

El **chitè Carcassonne** (in occitan : *cuitat de Carcassona*) ch’est unne *chitè* (ch’est-à-savoér unne vile obin ch’wartier-cinte à unne vile intourè d’rimparts) qui s’truve dins l’vile Carcassonne dins l’région Occitanie in Franche.
Carcassonne

**Carcassonne** (in occitan : *Carcassona*) ch’est unne vile qu’est célèbe pour ès *chitè* (el chitè Carcassonne, ch’est ch’wartier au cinte à Carcassonne, tout intourè d’rimparts) qui s’truve dins l’région Occitanie in Franche. Chole chitè Carcassonne al est granmint connute raport eq ses rimparts is ont ‘tè rfoaits conme is étoétte à ch’Moéyin Age per Eugène Viollet-le-Duc à ch’XIX sièke.
Église Saint-Jorges ed Lyon

L’**église Saint-Jorges ed Lyon** ch’est unne église qui s’truve dins ch’viu wartier à Lyon in Franche. Al o ‘tè bati in estile néo-gotike in 1844-45.
Beaujolais AOC

Ech ***Beaujolais AOC*** ch’est unne apélacion d’vin franchoése qui vient d'Bourgonne. Ech Bieujolais ch’est un rouche vin, son chépache ch’est Gamay.

Chaque ainnèe in eut, il y o ch’*Beaujolais Nouveau* ( ech *Bieujolais Nouvieu* ) qu’est produit. Ch’est un tans d’fète.
Panettone

Ech **panettone** (prononcher *pa’né’tto’né* in italien) ch’est un watieu italien avuc des fruits confits ddins.

Il est foait aveuc d'el frainne, des œus, du chuke, d'el èlvure, des fruits confits, des roésins d' Corinthe et pi du burre. Edseur ch' watieu o met des amannes et pi du chuke perlè.

El tradicion italienne a dit qu’ech *panettone* i doét ète mingè pour Noël pi ch’Jor d'echl' énèe.

El **coulombe d'Poque** (in italien : *colomba di Pasqua*) ch'est un watieu conme ch' panettone mais il est moulè in forme d' coulombe et pi l'est mingé à Poque.
Couchi-Câtiau-Aufrike

**Couchi-Câtiau-Aufrike**, (in franchoés : *Coucy-le-Château-Auffrique*) ch’est unne vile qui s’trouve dins l’Aînne in Picardie (Région Heuts-d'Franche). 

Chole vile al est connute pour sin câtiau, ch’câtiau Couchi, ses rimparts fort bien conservés pis ches grandés portes dins ches rimparts conme el Porte Laon.

## Jografie
## Aménistrachon

## Ches monumints pi lius d'mémoére
* ch’catiau Couchi
* Église Saint-Sauveus
* ches rimparts ed l'anchienne cité fortifiée, avuc ès gloriète, ses tours pi ses troés portes :
** porte Chauny
** Porte Laon
** porte Soéssons.


Ramparts of Coucy le Chateau l Auffrique Aisne France P1070797.JPG|Unne tour d'chés rimparts
Ramparts of Coucy le Chateau l Auffrique, Aisne, France P1070795.JPG|chés rimparts
File:Porte de laon coucy 2017.jpg|Porte Laon
Coucy château (gloriette).jpg|El gloriètte édsu ch' rimpart.
Coucy-le-Château-Auffrique (Aisne) memorial des résistants volontaires (ville basse).JPG|Mémorial des résistants volontoéres. 


## Lius, agés, hamiaus pi écarts

## Parsonnalitès loèyèes à l'conmeune
* ch' rabbin Moïse de Coucy l'est né ichi in 1200
* Claude Duflos (1665-1727), graveu
* César ed Vendôme, né à Coucy ch' 7 ed join 1594

## Nombe ed gins

## Notes pi référinches

### Loïens intarnètes
Lebiez

**Lebiez**  ( in flaminke: *Sant-Vaast* )ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.

## Aménistrachon

 
 

## Nombe ed gins

## Chés monumints pi lius d'mémoére


Fichier:Lebiez église.jpg|L'église
Fichier:Lebiez monument aux morts.JPG|Ch' monumint à chés morts
Fichier:Lebiez château 1.JPG|Ch' catiau
Fichier:Chapelle ND des douleurs.jpg|capelle ND des douleurs
Fichier:La Créquoise.jpg|La Créquoése


## Lius, agés, hamiaus pi écarts
* Blanque avène
** Surpitchet = *** chés blacaviniers   *** .

## Notes pi référinches

### Loïens intarnètes
Indgérand III d'Couchi

:« *Je ne suis Roy, ne Duc ne Comte aussy. Je suis le Sire de Coucy.* »
::— Indgérand III, singneur Couchi

**Indgérand III d’Couchi** (obin **Inguérand**, in franchoés *Enguerrand III de Coucy*), dit **ech Baticeus**, il étoét singneur ed Couchi. Ch’est li qu’il o cmandè l’construccion d’ech catieu Couchi.
Hurl' Obus

Hurl' Obus ch'est un jornal des tranchés fait pèr chés souldats du 12e territorial d' inf ie

Ch' liméro 1 ch' étôt in aout 1916 dousqu'au liméro 8 in marche 1917.

## Pour chés picard

il y avôt des artikes *Pour chés picards* écrits in picard faits pèr Georges Billoré , F Gondry pi Camille Dupetit dins ch' jornal.

## Référinches
* Hurl' Obus, Textes en picard des journaux de tranchées, Agence régionale de la langue picarde, Amiens, décembre 2016
* BNF-Gallica : https://gallica.bnf.fr/ark:/12148/bpt6k9916441/f5.image
El Dorèe Léginde

**El Dorèe Léginde** (*Legenda aurea* in latin) ch’est un ouvrache écrit in latin inte 1262 pi 1266 per Jaque ed Voraginne, un moéne dominican à Gène in Italie. Ch’est un rtcheuil d’ches vies à pus d’un chint chonquante Saints crétiens, i contyint itou queuques teskes edseur el vie Jésus obin à l’Vierche Marie.

## Lisse ed ches capites dins l’Dorèe Léginde
* Saint Andrè
* Saint Niclos
* Saint Tomas
* Saint Étyinne
* Saint Jean
* Saint Paul
* Saint Rémi
* Saint Vincint
* Saint Julien
* Saint Ingnache Antioke
* Saint Valintin
* Saint Pière
* Saint Grégoére
* Saint Patriche
* Saint Jorges
* Saint Marc
* Saint Filipe
* Saint Jaque
* Saint Léon
* Sainte Luchie
* Saint Angnès
* Sainte Paule
* Sainte Agate
* Sainte Sofie
* Sainte Marie l'Égicienne
* Sainte Apolinne
* Sainte Pétronnille
* Sainte Marinne
* Sainte Margrite
* Sainte Marie-Madlangne
* Sainte Cristinne
Saint Ingnache d'Antioke

**Saint Ingnache d'Antioke** (obin *Ignace*, *Ignache*), nè dvers 35 in Sirie pi mort à Rome in martir edvers 107 obin 113, il o ‘tè ch’troésième évèke d'Antioke aprés Saint Pière pi Saint Évode. Il o seurmint ‘tè ch’dischipe direct à Saint Pière pi Saint Jean, il est granmint connu pour ses lèges apostolikes qui dévloptte unne prinmière tiologie, ch’est pourquoé il est rangèrent conme un d’ches Pères à l'Église.

Pour l’Église catolike, ch’est un saint, il est fétè ch’17 d’octobe pi pour ches Églises ortodoxe pi oryintale, qui l’fèt’tte ech 20 d’déchimbe.
Francisco Valls

**Francisco Valls** o **Francesc Valls** (vers 1671 - 1747) est né à Barcelona. Ch'est un compositeu catalan granmint connu dins el musique baroke épagnol.

* Acouter Plorans ploravit
* vir unne particion: Ecce enim veritatem
Jor d'echl' énèe

Ech **Jor d'echl' énèe** o bin ch' **Nouvel An** ch' est ch' prumier jour d'éne énèe. Ch'est étou chés fiètes du prumier ed jinvier.

## Quoé qu'o dit pour ch' nouvel an ?

* éj té souhaite l'boin an !
:: - éj t'el rintasse !
* Boinne innèe, boinne santè ! Erbéyez dins vou porte-monnoè si qu'i n'y o poin un molet d'monnoè.
* Boéne innèe, boéne santè, d'ichi d'un an, cor antan !
* Éne boéne énèe à tertous !
Lucas Ruiz de Ribayaz

**Lucas Ruiz de Ribayaz** est né à Santa Maria de Ribarredonda prés d' Burgos in 1626. Ch' est un compositeu pi un djitarisse épagnol  baroque. 

* Acouter : Xácaras por primer tono. "Luz y Norte Musical para caminar por las Cifras de la Guitarra Española, y Arpa", (1677) dsu www.youtube.com
Troubadour

Un **troubadour** (in occitan : *trobador*, si qu’ch’est unne danme unne *trobairitz*) ch’étoét un compositeus pi canteus d’musike in lingue d’oc au Moéyin Ache.